
Evel Wever-Croes 


PROME MINISTER 


PROME MINISTER A 


UNI CU SAN NICOLAS 


BUSINESS ASSOCIATION (SNBA) RIBA VARIOS 
DESAROYO NA SAN NICOLAS INCLUYENDO E 
PROYECTO DI HOTEL SECRETS 


"lo sigui lucha pa logra na haci e proyecto di hotel Secrets un 
realidad. Esaki ta nos compromiso cu Aruba y San Nicolas'' 


Prome Minister Evelyn Wever-Croes a reuni cu señor Errol 
de Freitas di San Nicolas Business Association (SNBA) riba 
varios punto di desaroyo pa San Nicolas. Durante e reunion, 
señor de Freitas a expresa nan preocupacion pa cu e proyecto 
di hotel Secrets Baby Beach Aruba, cu mester a para un biaha 
mas. Prome Minister a indica cu Gobierno di Aruba ta comparti 
e mesun preocupacion y no ta di acuerdo cu e veredicto di 
hues y a apela e caso. 


Pa Gabinete Wever-Croes II, desaroyo di San Nicolas ta un 
prioridad, y pesey ta traha duro pa logra yega na un solucion 
pa cu e proyecto aki. Prome Minister a indica cu pa Gobierno 
e proyecto aki ta uno di gran beneficio mirando cu e lo crea 
oportunidad laboral y un crecemento economico pa Aruba na 

San Nicolas. Tambe, Gobierno ta invertiendo hopi placa den 
embeyecemento di diferente area incluyendo Baby Beach y 
Rodgers Beach. Tur esakinan ta un muestra di e compromiso 
cu Gobierno tin cu Aruba pero tambe cu e habitantenan di San 
Nicolas. 


Prome Minister ta pidi e comunidad di San Nicolas cu ta en 
espera di e proyecto aki pa tene un poco pasenshi mientras 
ta trata e caso aki den corte. "Nos ta convenci cu e tipo di 
desaroyo aki tin hopi potencial y oportunidad di crecemento 
pa Aruba y San Nicolas. Pa e motibo aki, lo sigui lucha pa 
logra na haci e proyecto di hotel Secrets un realidad. Esaki 
ta nos compromiso cu Aruba y San Nicolas" Prome Minister a 
expresa. 

Prome Minister Evelyn Wever-Croes: 


"pa recupera di berdad, nos mester percura cu e hendenan manera esnan 
mas vulnerabel y nos muchanan, ta recuperando y ta bon protehi" 


Diahuebs mainta, den un sala cu profesionalnan di 
e veld social, enseñansa, salubridad y husticia, a 
tuma luga e lansamento di e "toolkit" di e Codigo di 
Proteccion. Desde cu Gabinete Wever-Croes a drenta 
gobierno na final di 2017, a pone como meta principal, 
pa pone e ser humano central, introduciendo asina 
e Sociaal Crisis Plan. Unabes estableci, a bin cu 
diferente proyecto cual un di nan ta e "toolkit" di e 
Codigo di Proteccion. i Tp E 
Prome Minister Evelyn Wever-Croes a splica cu e 
Codigo di Proteccion ta un sistema na unda cada 
profesional por haci nan melding, pa asina nos 
muchanan por wordo protehi. Elansamento di e "toolkit" 
ta hopi importante, mirando cu e ta consisti di diferente 
material di informacion pa yuda e profesionalnan den 
e area aki, sigui capacita nan mes, traha den e mesun 
direccion, poniendo asina proteccion di mucha central. 


Pa cu e proyecto aki, Prome Minister a indica di a ricibi 
fondo di Union Europeo y UNICEF Hulanda. Tambe a 
ricibi hopi asistencia di Augeo Foundation, mustrando 
asina cu no solamente ta kere localmente den e vision 
di Aruba pero tambe riba nivel internacional. 


Prome Minister ta gradici Minister Rocco Tjon pa a 
duna espacio na e profesionalnan pa bin cu e proyecto 
aki, y pa su vision y determinacion desplega. Tambe ta 
gradici Minister Glenbert Croes cu a inicia e proyecto 
aki, sra. Sue Ann Ras cu ta trek e proyecto aki cu hopi 
amor y dedicacion, e team di "content" y tur profesional 
cu a duna di nan parti pa awe e proyecto aki ta asina 
leeuw. 

"Mi ta hopi orguyoso y agradecido na tur cu ta 
labora den e veld social. Aruba ta den recuperacion, 
economicamente, turismo, financieramente y hasta 
empleo. Pero pa recupera di berdad, nos mester 
percura cu e hendenan manera esnan mas vulnerabel 
y nos muchanan ta recuperando y ta bon protehi. 
Pabien na tur e profesionalnan. Danki di curason y 
hopi exito cu e proyecto aki" Prome Minister a expresa. 

Unsll Arends 


MINISTER 


MINISTER ARENDS TIN ATENCION PA STRUCTURA 
E CADENA DI CUIDO PA ADULTO MAYOR 


E solucion pa cuido di adulto mayor M 
mester wordo busca for di un 
prespectiva mas amplio di locual ta - 
wordo discuti na e momentonan aki. A 
E cadena di cuido entre e partnernan PANAMA 
cardinal cu ta atende cu adulto mayor Re 
no ta funcionando optimalmente. Ppop 
Minister Arends ta canando e caminda - 
pa traha un sistema pa conecta tur [Mia 
profesional pa loke ta trata e cuido y sq 
bienestar en general pa nos adultonan 
mayor. 


Nos ta reconoce cu SABA ta un partner 
importante pa e cuido di nos adultonan jag 
mayor. Sinembargo, ta di lamenta cu 
e impasse entre Gobierno di Aruba 
y SABA a wordo hiba den un rumbo 
caminda ta enfoca riba probecho 
personal en bes di bienestar general. 
“Como gobernante mi ta enfoca riba 
solucion en bes di hunga populista 
y crea mas descordia den nos 
comunidad”, Minister Arends ta enfatisa. 


Gobierno ta den disputa cu un organisacion cu ta exigi mas 
fondo mientras di otro banda tin 420 persona cu tin mester di un 
cuido urgente y di calidad den nos comunidad. Na e momento 
aki tin un lista di espera di 170 persona cu no ta hayando cuido 
24/7 y mester keda warda na nan cas sin e cuido apropia. Tin 
250 persona cu ta hayando cuido den casnan di cuido 'priva' 
cu ta grita auxilio pa sosten pa por brinda un miho calidad di 
cuido. 

Dirigente di casnan di cuido priva no ta haya e entrada necesario 
pa maneha un cas di cuido debidamente. E pensioen cu e 
adulto mayor ta haya tampoco no ta yega pa paga e casnan di 
cuido cu ta costa entre Afl.2000 pa Afl. 2500 pa luna. Asina tin 
mas adulto mayor y nan famia cu awe ta den nan cas, sperando 
ariba un alivio pa nan por haya e cuido adecuado. 


Dokternan di cas ta man na cabez paso nan no por sigui atende 
cu e demanda di adulto mayor cu ta na cas y no por haya un 
luga unda nan por ricibi e cuido necesario 24/7. 


Na e momentonan aki nos no por permiti cu SABA ta haci e 
cuido mas caro door di exigi mas placa y na mes momento 
reduci e cantidad di cama. Mescos cu SABA, Minister Arends 
ta kere cu mester sigui inverti den cuido avansa. Pero esaki 
mester wordo haci na un manera responsabel y mester duna 
cuenta con fondonan publico ta wordo aloca. 


Prioridad di Minister Arends na e momentonan aki, ta pa crea 
mas accesibilidad na cama pa adulto mayor cu mester di cuido 
24/7. Fortifica e comunicacion entre tur e profesionalnan den 
sector di cuido y tambe den sector social pa finalmente crea un 
cadena di cuido pa adulto mayor structura y integral. 

Nemara Moduro 


MINISTER 


Mensahe cu ta circula riba medionan social ta crea un 'hvpe' cu 
informacion cu no ta corecto ni bunita pa Aruba 


5 
Diahuebs mainta durante di un conferencia di prensa, Minister 
Maduro di Finansa hunto cu sra. Gomez-Pieters directora 


di Departamento di Impuesto DIMP y sr. Croes director di 
Departamento di Aduana, a brinda informacion riba e cambio 
fiscal di cobransa di 'BBO na frontera.' E mandatario a haci 
uzo di e ocasion pa anuncia e cambio fiscal aki, pa splica riba 
e preocupacion cu recientemente a wordo vocifera y e critica 
cu a wordo lansa riba medionan social indicando cu Aruba lo ta 
pasando den un situacion di hiperinflacion. Minister Maduro a 
refuta e critica aki door di trece informacion corecto cu a wordo 
compila pa, entre otro, Departamento Economico DEACI y IMF 
riba e cifranan real di inflacion na Aruba den e ultimo añanan. 


DIIDA AIM TIAL LIIMOEPIAICI 


E mandatario a splica cu hiperinflacion ta ora cu prijsnan di 
producto y servicio na un Pais ta subi di un manera incontrolabel 
den un periodo specifico di tempo. Generalmente e termino 
'hiperinflacion' ta wordo uza ora cu e tasa di inflacion ta subi 
cu mas di 50% pa luna. Esaki ta pasa na paisnan unda cu 
un gobierno ta print mas placa pa paga su gastonan y esaki 
ta resulta den un demanda grandi cu ta surpasa e oferta y ta 
resulta den prijsnan halto. Esaki obviamente no ta e caso na 
Aruba, Gobierno di Aruba no ta manda print placa pa paga 
gastonan. Situacion di hiperinflacion ta conoci na paisnan 
manera Venezuela y Argentina, y no na Aruba. 

Den aña 2022 Aruba a conoce un tasa di inflacion halto di 5.5% 
y un subida asina ta leu di indica un situacion di hiperinflacion. 
E subida aki a wordo ocasiona pa e importacion di inflacion di 
e paisnan di unda Aruba ta importa, cu a conoce subida grandi 
di inflacion. Prijsnan mas halto di producto petrolero cu ta subi 
gasto di transporte, gasto di vivienda cu ta subi door di subida 
di awa y coriente, y tambe cuminda y bebida no-alcoholico cu 
a subi di prijs. Esakinan ta locual a subi e tasa di inflacion den 
aña 2022 y nan no ta gastonan haci pa cambionan fiscal of 
gastonan di gobernacion. 


:::. Nos ACTITUD POSITIVO 
il TA NOS FORSA PA SOLUCIONA 
::3 CADA RETO Y CREA 

` OPORTUNIDADNAN NOBO. 

Continuacion MINISTER DI FINANSA NA OCASION DI ANUNCIO DI ‘BBO NA FRONTERA. .... 


DEN ANA 2023 TA PREMIRA INFLACION DI 4.4% CU TAMBE 
TA LEU DI TA HIPERINFLACION 

Pa aña 2023 DEACI a calcula basa riba nan modelo macro- 
economico MARUBA, cu Aruba lo conoce un inflacion di 
4.4%, cu ta un cifra cu tambe ta keda leu di un situacion di 
hyperinflacion. Ta un inflacion cu ta menos cu esun den aña 
2022 y ta basa riba e desarovo di prijsnan riba mercado 
internacional, particularmente na Merca y Hulanda, na unda 
Aruba ta importa mayoria producto. Den aña 2023 Aruba ta 


un situacion di hiperinflacion. Si tuma como ehempel Hulanda, 
cu ta un Pais cu tur hende ta mira como ehempel, e inflacion 
tabata tur e tempo eynan mas halto cu na Aruba. Cu e cifranan 
aki compila pa DEACI, Oficina di Estadistica di Aruba y Hulanda, 
IMF, Centraal Planbureau di Hulanda y Banco Mundial por 
wordo mustra cu na Aruba no tin hyperinflacion y cu e 'hype' 
crea riba plataforma social na Aruba no ta nada informativo, ni 
sincero y mucho menos corecto of algo bunita pa tilda Aruba 
cune. 


concoce un subida di BBO di 1% y e cambio 
fiscal aki tambe tin su efecto inflatorio. Asina 
mes, DEACI ta premira un inflacion di 4.4% na 


Figure 1 Inflation rate (CPI change on a year to year basis) for Aruba, USA, 
Netherlands, Small Caribbean States and for the Latin America and Caribbean region 


from 2019 to 2023 


Aruba y IMF ta proyecta un inflacion di 3.8% pa 
Aruba manera publica den e World Economic 
Outlook di April 2023. Tur dos ta pronosticonan ii 
di inflacion pa Aruba cu ta keda leu di locual ta 
cifranan cu ta mustra riba hiperinflacion. ġ 


TA DI LAMENTA CU TA CREA 'HYPE' RIBA ; 
MEDIONAN SOCIAL CU INFORMACION CU 3 > 
NO TA CORECTO o 
Minister Maduro a tuma nota di e 'hype' š 

cu a wordo crea riba medionan social pa © 
un comerciante cu ta contene informacion 


Inflation 2019-2023 


—CPI Aruba (2019-2022 CBS and DEACI 
projection for 2023) 


— CPI USA (IMF WEO Database) 


— CP! Netherlands (2019-2022 CBS NL and 
CPB projection for 2023) 


— CP] Caribbean Small States (2019-2022 
Worldbank Databank) 


CP! Latin America and Caribbean region 
(IMF WEO Database) 


2020 2021 2022 2023 


Source: CBS Aruba, DEACI, IMF, CBS NL, CPB and Worldbank, May 2023. 


incorecto cu na Aruba tin hiperinflacion. E 
mandatario ta compronde e preocupacion cu 
gastonan a subi debi na e situacion mundial 
di inflacion cu a presenta rond di mundo y 
cu ta afecta nos Pais tambe. Sinembargo e 
mandatario no ta comparti e ponencia cu na 
Aruba tin hiperinflacion y cu esaki ta wordo 
causa pa e gobernacion of cambionan fiscal. 
E comerciante a hasta pone un ehempel di 
subida di prijs di paki di galiña, pa mustra cu 
lo tin subida grandi. Pero den un caso asina 
ta bon pa e comerciante acerca e 'wholesaler' 
tambe y puntra ta debi na ki factor ta subi prijs 
asina hopi. Sigur awo cu ta conoci cu prijs di 
fleta a baha, lo a spera cu prijsnan lo a cuminsa 
mengua y no bira subi mas hopi. 


INFLACION NA ARUBA DURANTE 
PANDEMIA TABATA MAS ABOU CU 
PAISNAN DEN REGION 

Por ultimo Minister Maduro ta informa cu for 
di e grafico adhunto por mira cu inflacion na 
Aruba, hasta durante e afianan di pandemia, 
2020 - 2022, tabata mas abou compara cu 
Merca, Hulanda y otro paisnan den nos region. 
Esaki sigur ta otro indicacion cu Aruba no a 
conoce, ni durante ni despues di e pandemia, az 


ently facing a challenging 
economic situation with hyperinflation 
plaguing the island. 


ARUBA DEN UN 
HIPERINFLACION 


— 


The inflation figures for Aruba from 2019 to 2022 are produced bv the 
CBS. Inflation in Aruba for the period 2020-2022 was lower than the 
countries/areas compared to. 


Aruba is currentiv facing a challenging economic 
situation with hvperinflation plaguing the island. The 
government has announced a 7% BBO tax on imports, 
which has caused panic among the population. This 
increase in tax has led to many people increasing their 
prices in anticipation of the tax hike, resulting in a 
surge in inflation. 


In conclusion, Aruba is currently facing a challenging 
economic climate with hyperinflation and a significan 
increase in import tax. This has led to a surge in 
prices, making it difficult for businesses and 
consumers to cope. The government must take swift 
action to address the situation to prevent a further 
decline in the economy. By investing in local 
production, providing financial support to businesses, 
and reducing the tax burden on consumers by 
introducing a VAT, the government can help to stabiliz 
the economy and restore confidence in the country's 
financial system. Please reconsider the BBO. 

PROYECCIONNAN CU TIN DEN TURISMO 
PA ANA 2023 


Diaranson Minister di Turismo y Salud Publico sr. Dangui 
Oduber a reuni cu representantenan di International Monetary 
Funds (IMF). E tabata un encuentro ameno den cual IMF a 
ricibi un presentacion amplio di henter e vision y maneho di 
Ministerio di Turismo. 


E vision di Ministerio di turismo ta pa Aruba bira e isla mas bishita 
den henter Caribe (per capita) haciendo uzo di desaroyonan di 
turismo sostenibel segun SDG’s. Minister Oduber su maneho 
di turismo ta dirigi na trece turismo di calidad y no di cantidad. 
E turista afluente cu tin un entrada di mas di 150 mil dollar 
pa afia. Trahando semper den conhunto cu tur e partnernan 
den turismo. Ta sigui enfoca den diversificacion di nos turismo. 
Keda haci inversionnan continuo den producto Aruba. Keda 
enfoca den e strategianan nobo di mercadeo pa asina nos 
keda mas competitivo. 


A mustra IMF riba e prestacion di nos turismo durante e prome 
4 lunanan di aña 2023 y tambe riba e proyeccionnan cu tin pa 
cu aña 2023. Importante pa menciona cu tur e proyeccionnan 
aki ta conservativo y por bira mucho mas cu nan ta proyecta 
pa bira. 


Den prome 4 luna di aña Aruba a ricibi un total di 415,648 
mil turista 'stavover' cu ta un crecemento di 7.2% compara cu 
2019. Segun e proyeccion na final di aña 2023 lo conoce un 
crecemento di 105% porciento. 


E tourism credit cu ta keda publica pa Banco Central den aña 
2022 tabata tin un recuperacion di 118% porciento mientras e 
tabata proyecta na 90% porciento di recuperacion. Den aña 
2023 ta proyecta cu e tourism credit lo yega 117% porciento 
compara cu aña 2019. 


Tambe Minister Oduber a mustra IMF riba e cifranan di 
prestacion di nos hotels cu ta e Average Daily Rate y e RevPAR. 
E averahe di e ADR den e prome 4 lunanan di aña 2023 ta 


$393,59 dollar pa camber mientras cu na aña 2019 esaki 
tabata $334,67 dollar pa camber. E averahe di e RevPAR di 
e prome 4 lunanan di aña 2023 ta $324,48 dollar mientras cu 
na aña 2019 esaki tabata $295,72 dollar. Tur dos e ADR y e 
RevPAR ta proyecta pa yega 100% of mas den comparacion 
cu aña 2019. 


Otro cifra importante cu a comparti cu IMF ta e cantidad di 
turistanan crucero cu Aruba a ricibi durante e prome 4 luna 
y e proyeccion cu tin pa cu esaki. Den e prome 4 lunanan 
Aruba a ricibi un total di 425.620 mil turista crucero. Esaki ta 
70.185 mil turista crusera mas cu na 2019 y ta un crecemento 
di 19.7%. Segun e proyeccion conservativo ta proyecta cu 
esaki lo conoce un recuperacion di 90% den aña 2023 den 
comparacion cu aña 2019. 


IMF ta un instancia hopi importante, nan ta duna bo rating 
segun bo financia y e economia di bo pais. Inversornan ta 
tuma e ratingnan aki hopi na serio na momento cu nan dicidi 
pa bin haci negoshi na bo pais. Pesey e presentacion aki ta 
hopi importante pa pais Aruba. 

Minister Plenipotenciario mr. Ady Thijsen 
a haci un bishita na Happyponics na 
Paradera. Akinan e mandatario a keda 
ricibi pa dofio di Happyponics Frank 
Timmen. 


Sr. Timmen a conta riba su compania cu ta 
produci principalmente salada; diferente 
sorto di salada. Happyponics ta concentra 
principalmente riba hotel y restaurant. 
Asina e por haci compromisonan cu su 
clientenan cu e por cumpli cune. Pa hotel 
y restaurant ta sumamente importante 
e sigurancia cu bo por abastece nan cu 
salada. 

Happyponics ta sondeando e posibilidad f 
pa produci tambe cierto specerijnan. a 


Sr. Timmen a bisa cu un biaha pa luna 
nan ta tene Farmers Market, cu ta un 
mercado na Happvponics conhuntamente 


cu otro companianan di agricultura, como Minister Thijsen a gradici sr. Timmen y sr. Koolman pa a 
meta pa e mercado local siña conoce loke turta wordo produci comparti nan experiencia cu hydroponics na Aruba y asina cu 
localmente. su persona por a haya un bista riba e sector aki na Aruba, cu 


Tambe presente durante di e bishita tabata Darrell Koolman di sigur lo por contribui na e esfuerzo pa Aruba por produci mas 
Koolman Family Farm Aruba cu ta produci tomati. fruta y berdura localmente. 

DIABIERNA: 26 DI MEI 
5:30PM - 8:30PM 

| Instituto Biba Saludabel y Activo 


Positivismo ta un factor importante pa logra 
union. Ora cu famianan y comunidadnan ta traha 
hunto pa metanan comun, e chens pa exito ta 
bira mas grandi. Tambe e ta crea un ambiente mas 
stabiel y harmonioso cu ta necesario pa e 
crecemento y desaroyo di un sociedad. 


EA ANA DI UNION Y POSITIVISMO! 


